На основу члана 125. Закона о социјалној заштити („Сл. гласник РС“, број. 24/11), члана 18. став 1. Закона о јавним службама („Службени гласник РС“, број 42/91, 71/94, 79/05- др. закон, 81/05- испр. др. закона, 83/05-испр. др. закона и 83/14 -др. закон), члана 32.став 1. тачка 9. Закона о локалној самоуправи („Сл. гласник РС“, број 129/07 и 83/14-др.закон,), члана 41. став 1. тачка 10. и 138. Статута Општине Владичин Хан („Сл. гласник Пчињског округа“, број 21/08, 8/09 и „Сл. гласник града Врања“ број 11/13) члана 128. Пословника Скупштине општине Владичин Хан („Сл. гласник Града Врања број 12/14-пречићени текст и 22/15),Скупштина општине Владичин Хан на седници одржаној 27.12.2015. године, донела је

**Р Е Ш Е Њ Е**

**О РАЗРЕШЕЊУ ВРШИОЦА ДУЖНОСТИ ДИРЕКТОРА**

**ЦЕНТРА ЗА СОЦИЈАЛНИ РАД ВЛАДИЧИН ХАН**

**I**

Разрешава се вршилац дужности директора Центра за социјални рад Владичин Хан Добри Стевановић, дипломирани правник из Владичиног Хана, због истека периода на који је именован.

**II**

Решење ступа на снагу даном доношења.

**III**

Решење објавити у „Службеном гласнику Града Врања“.

**О б р а з л о ж е њ е**

Правни основ за доношење наведеног решења налази се у одредбама члана125. Закона о социјалној заштити („Сл. гласник РС“, број. 24/11), члана 18. став 1. Закона о јавним службама („Службени гласник РС“, број 42/91, 71/94 и 79/05), члана 32.став 1. тачка 9. Закона о локалној самоуправи („Сл. гласник РС“, број 129/07 и 83/14-др.закон,), члана 41. став 1. тачка 10. и 138. Статута Општине Владичин Хан („Сл. гласник Пчињског округа“, број 21/08, 8/09 и „Сл. гласник града Врања“ број 11/13)

Како је у надлежности оснивача да именује и разрешава директоре јавних предузећа, установа, организација и служби чији је оснивач, а што произилази из напред наведених одредба Закона и подзаконских акта, то је дат предлог за разрешење вршиоца дужности директора установе Центар за социјални рад због истека периода на који је именован, а имајући у виду да је добијена сагласност Министарства за рад, запошљавање, борачка и социјална питања за новог вршиоца дужности.

Из напред наведеног одлучено је као у изреци решења.

**Поука о правном средству:** Против овог решења може се покренути спор пред Вишим судом у Врању у року од 30 дана од дана достављања решења.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-175/11/2015-01**

**ПРЕДСЕДНИЦА**

**Данијела Поповић**